فتح عكا

فتح عكا ، حرب شنها سلطان مصر الأشرف خليل على الصليبيين فى عكا سنة 1291 إنتهت بطردهم منها. عكا كان إحتلها الصليبيين سنة 1191 وقت الحمله الصليبيه التالته و عملوا فيها مذبحه شنيعه ( شوف : سقوط عكا (1191) ) ، و ما قدرش صلاح الدين الأيوبى يطلعهم منها ، ففضلت فى إيديهم هى و كام مدينه على ساحل الشام زى بيروت و صيدا و صور و طرابلس. المنصور قلاوون ابو الأشرف خليل قدر ياخد طرابلس سنة 1290، لكن قبل ما يروح على عكا إتوفى فكمل الموضوع إبنه الأشرف خليل سنة 1291. عكا كانت مركز مهم جداً للصليبيين و كانت بالنسبه لهم ركيزه و نقطه إنطلاق فى الشرق الأوسط لتحقيق حلمهم بأخد بيت المقدس. " فتح عكا" لغاية دلوقتى فى الوجدان المصرى الشعبى بيعبر عن عمل شىء كبير يستحق التقدير و بيستعمل كمثل شعبي.

 الخلفيه 
هزيمة الصليبيين فى الحمله الصليبيه السابعه على مصر سنة 1250 ، و اللى تبعها بزوغ نجم الدوله المملوكيه فى مصر كان نذير شؤم على الصليبيين اللى بقوا محصورين فى عكا و شوية مدن على ساحل الشام مستنيين فرصه تمكنهم من تحقيق حلمهم بالإستيلاء عل القدس ، فى مواجة مصر اللى بقت حصن المنطقه المنيع و ترسانته العسكريه .(Toynbee, p.447) و قفلهم الظاهر بيبرس بالمرصاد و مشى السلطان قلاوون بعده على خطاه.

فى سنة 1289 هاجم السلطان قلاوون كونتية .كونتية، دوله صغيره يحكمها كونت و ده لقب أوروبى نبيل. طرابلس الصليبيه و قدر يستولى عليها و قرر انه يهاجم عكا اللى كانت من فضلات مملكة بيت المقدس الصليبيه، لكن اتوفى فى شهر نوفمبر قبل ما يطلع عليها ، و فرح سكانها الصليبيين (Templar of Tyre, p.104/3) ، فلما قعد ابنه الأشرف خليل مكانه على عرش مصر قرر إنه يقوم بالمهمه، فراح باعت جوابل"وليام اوف بوجيه".وليام اوف بوجيه William of Beaujeu( جوليام دو بوجيه Guillaume de Beaujeu)، كان الرئيس الواحد و العشرين لفرسان المعبد من 1272 لغاية ما اتقتل وقت حصار عكا فى 1291 ) رئيس طايفة فرسان المعبد (الداوية) فى عكا قال له فيه انه ناوى يهجم على عكا، و طلب منه يبطل يبعت له هدايا او رسل ، لإن ده مش حا ى مش اللى نواه .كان مضمون جواب الأشرف : " من سلطان السلاطين، ملك الملوك، سيد السادة، الملك الأشرف، المسيطر ذو البأس، منزل العقاب بالخارجين، صائد الصليبيين و التتار و الأرمن، نازع الحصون من الكافرين، سيد البحرين ( يعنى البحر المتوسط و البحر الأحمر) و خادم الحرمين الشريفين، خليل الصالحي،لسيد الداوية، الرجل العاقل الكامل : لأنك كنت رجل أصيل فإننا نبعث إليك مقدم كى نعلمك بأننا قد عزمنا على المسير إليكم لتصحيح ما ارتكب. وعليه فإننا لا نرغب فى تلقى رسايل أو هدايا، تتعلق بده الموضوع، من أهل عكا لأننا سنرفض استلامها ". (Templar of Tyre, p.105/3) ) لكن عكا ما اقتنعتش و بعتت وفد على القاهره محمل بالهدايا المقريزى، 2/222 و على راس الوفد فيليب ماينبيف كان مع فيليب ماينبيف (Philip Mainebeuf)اللى كان ضليع فى العربى فارس إسمه بارثولومو بيسان(Bartholomew Pisan )و كاتب إسمه جورج. -(Templar of Tyre, p.105/3) طالبين من الأشرف إنه ى مش نيته، و انه لازم يحافظ على المعاهده اللى عملها أبوه قلاوون معاهم ، لكن الأشرف خليل مارضاش يقابلهم و امر بحبسهم.بسام العسلي،110 قلاوون كان وقع معاهم معاهده لكن لغاها بعد ما اعتدوا فى عكا على تجار و فلاحين ، مسلمين و مسيحيين ، و قتلوهم فى مذبحه (Runciman, p.410/3)

 التجهيز و الطلوع بالجيوش 
الأشرف ابتدا يجهز و يعبى جيوشه من مصر والشام و ضم ليها أعداد كبيره من المتطوعين .أبو الفداء، 13/278بيذكر ابن تغرىلأن غالبيةالعساكر كانو من المتطوعين.-(ابن تغرى 8/5) و جهز أسلحة اللى كان من ضمنها 92 منجنيق.المقريزى، 2/223الشيال، 2/169 و كان فيه مجانيق ضخمه ليها أسامى زى "المنصوري" المنصورى :جايز الاسم بتاع المنجنيق ده كان بيشير للقب الأشرف المنسوب لأبوه الملك المنصور و"الغاضبة" (Templar of Tyre, p.105/3) و كانت فيه مجانيق أصغر لكن كانت ليها قدرات تدميريه كبيره اسمها "الثيران السوداء".بسام العسلي، 110 احتشدت الجيوش عند " قلعة الحصن " فى جبال الساحل السورى و انضم ليها جيش مصر اللى خرج بيه الأشرف خليل من القاهره.الشيال، 2/168بسام العسلي، 2/114 و انضمت اربع جيوش بيقودها نواب السلطان فى الشام و الكرك ، جيش دمشق و بيقوده حسام الدين لاجين، وجيش من حماة بيقوده المظفر تقى الدين، وجيش من طرابلس بيقوده سيف الدين بلبان. الجيش الرابع كان من الكرك و كان بيقوده الامير المؤرخ بيبرس الدوادار االشيال، 2/168 ، و كان فى جيش حماة امير مؤرخ كبير تانى هو ابو الفداء بسام العسلي، 114

الصليبيين فى عكا كانو فاهمين كويس من مده خطورة وضعهم ، وكانوا بعتوا لملوك و أمرا اوروبا يطلبوا منهم انهم يساعدوهم ، لكن ما وصلتهمش مساعدات تذكر . ملك انجلترا ادوارد الاول (Edward I) بعت شوية فرسان. الدعم الوحيد اللى كان ليه أهميه كان من هنرى التانى (Henry II) ملك قبرص ، اللى حصن أسوار عكا وبعت قوات بيقودها أخوه "أمالريك" (Amalric).

 حصار عكا 
تصغير|250px|خريطة عكا سنة 1291
عكا كانت من البر محمية بسورين مزدوجين سماك واتناشر برج بناها الملوك الأوروبيين و شوية اغنيه من حجاج بيت المقدس .أسامى الأبراج كانت : البرج الملعون، برج المندوب البابوى، برج البطريرك، برج الألمان، برج الملك هيو، برج هنرى التانى، برج القديس نيقولا ، برج القديس لازاروز ، برج الإنجليز و ده بناه إدوارد الاولانى ، برج الكونتيسه دوبلاوا و بنته الكونتيسه الغنيه دوبلاوا وقت ما كانت فى رحلة حجهالبيت المقدس. و كان فيه برج على جزيره صغيره قدام المينا اسمه " برج الدبان ". أسوار عكا كانت متقسمة على الطوايف و الجماعات الصليبيه، ب تكون كل طايفة (فرسان المعبد، و فرسان الاسبتارية، و فرسان تيوتون الألمان وغيرهم) مسئولة عن حماية جزء يخصها.

الأشرف خليل طلع بالجيش المصرى من القاهره يوم 6 مارس سنة 1291 ، و وقف قدام أسوار عكا يوم 5 ابريل.ابن تغرى، 8/5المقريزى، السلوك 2/223 حط الأشرف دهليزه الاحمر فوق ربوه  قدام برج المندوب البابوى على مسافة قريبه من شط البحر، وانتشر جيش مصر من أخر سور مونتموسارت مونتموسارت: (Montmusard أو Montmusart) كانت حى فى عكا. راجع الخريطة فوق. لغاية خليج عكا، و وقف جيش حماة قرب البحر و على ساحل عكا. تانى يوم ابتدت مجانيق الأشرف ترمى حجاره ضخمه و كتل نار على أسوار عكا ، و رمى السهامين سهام كثيفه على الصليبيين المدافعين اللى كانو متمركزين فى بلكونات الأبراج. بعد تمن تيام من الدك المتواصل والمناوشات و الاشتباكات ، غطى الفرسان والمهندسين نفسهم بالدروع و اتقدموا على سور عكا، موجه ورا موجه و بأعداد كبيره ، لغاية ما قدروا يسيطروا على طرفه من مش ما يقدر المدافعين الصليبيين التصدى ليهم.(Templar of Tyre, p.106/3) استخدم المهاجمين سلاح يدوى ص مش بيطلع نار كثيفه وسريعه سماه الصليبيين " كارابوها " ، و قدر السلاح ده انه يعمل أضرار كبيره فى المحاربين الصليبيين ، و خلاهم مش قادرين يتقدموا و يهاجموا ، قدر المهاجمين انهم يعملوا أضرار و خرام فى الأجزاء الضعيفه اللى فى الأسوار ، و اتولى الأمير سنجر الشجاعى وعساكره عملية نقب سور برج جديد كان اسمه برج الملك و ده كان قدام البرج الملعون، فراح الصليبيين مولعين فيه نار و سابوه يقع (Templar of Tyre, p.106-107/3)

مع ان الامدادات و التعزيزات كانت بتتدفق طول الوقت على صليبيين عكا من قبرص عن طريق البحر ، الصليبيين المتحاصرين كانو عارفين انهم مش قادرين يتصدوا لجيوش الأشرف خليل. يوم 15 ابريل بالليل فى ضؤ القمر شنت قوه صليبية من فرسان المعبد بقيادة "جين جريلى" (Jean Grailly ) و"أوتو أوف جراندسون" (Otto of Grandson) غاره مفاجئه على معسكر جيش حماة عشان يحرقوا منجنيق كان تاعبهم ، لكن لسوء بختهم ، اتكعبلت رجلين حصنتهم فى حبال الخيام فأنكشف امرهم و اتقتل و اتأسر منهم عدد كبير .أبو الفداء، 690هـ، ذكر فتوح عكا و قدر كام واحد منهم يهربوا بشوية طبل و دروع خطفوها فى المعسكر.(Templar of Tyre, p.107/3) و بعد كام يوم شن فرسان الاسبتاريه غاره تانيه ، لكن المره دى فى الضلمه و ما كنش فيه ضؤ قمر ، لكن غارتهم هما كمان خلصت بالفشل و انكشف امرهم و هربوا بالجرحى بتوعهم بسام العسلي، 115
تصغير|رسم تخيلى من القرون الوسطى عن حصار عكا 1291
يوم 4 مايو وصل الملك هنرى التانى من قبرص و حس المحاصرين بشوية ثقه و أمل. هنرى كان معاه 40 سفينه محملين بالعتاد و المحاربين.(Templar of Tyre, p.108/3) إتولى هنرى قيادة الدفاع لكن بسرعه اكتشف قلة حيلته فى مواجهة الأشرف خليل ، فبعت له اتنين من فرسان المعبد هما " وليم اوف كافران " (William of Caffran) و" وليم اوف فيلييه " (William of Villiers ) بطلب ترجيع الهدنه و وقف القتال. الأشرف خليل سألهم هما جابوا معاهم مفاتيح عكا و لا لاء ، فلما قالوا لاء قالهم إن كل اللى يهمه هو أخد المدينة و إنه ما يهمهوش مصير سكانها، لكن بس اكمنه بيقدر شجاعة الملك هنرى و صغر سنه و انه جه يقدم مساعده و هو عيان ، فهو مستعد يبقى على حياة السكان فى حالة تسليم المدينة ليه من مش قتال ، فردوا عليه انهم ما جوش عشان الاستسلام لكن بس عشان طلب رحمته على السكان.بسام العسلي، 116 والفارسين بيكلموا الأشرف و بيستعطفوه، منجنيق صليبى رمى من جوه عكا دبشه و قعت جنب دهليز الأشرف فأفتكر إنها مؤامرة صليبيه لقتله و كان عايز يقتل الفارسين ، لكن الامير سنجر الشجاعى شفع فيهم فسمح لهم الأشرف بالرجوع أحياء على عكا بسام العسلي، 117

 فتح عكا 
من يوم 8 مايو ابتدت ابراج عكا تتصاب بأضرار كبيره نتيجه لدكها المتواصل بالمجانيق و تنقيبها عن طريق المهندسين. وقع برج الملك هيو و بعده البرج الإنجليزى وبرج الكونتيسة دو بلوا، و يوم 16 مايو شنت قوات الاشرف هجوم مركز على باب القديس أنطوان إتصدى له فرسان المعبد والاسبتاريه.بسام العسلي، 118-117

فى فجرية الجمعه 18 مايو 1291 المقريزى، السلوك، 2/223 سمع الصليبيين جوه عكا دقات طبول .(Templar of Tyre, p.110/3)، وابتدت جيوش الاشرف زحف شامل على عكا بامتداد الأسوار ، تحت هدير دقات الطبول التى كانت اتحطت على تلتميت جمل ، عشان هديرها يرعب قلوب الصليبيين جوه عكا بسام العسلي، 118

اندفع عسكر مصر و حماة وهما بيهتفوا لمهاجمة تحصينات عكا بقيادة الامرا اللى كانو لابسين عمم بيضا. ووصل العسكر للبرج الملعون و أجبروا حاميته انها تتراجع لجهة باب القديس أنطوان ، واستموت فرسان المعبد وفرسان الاسبتاريه فى الدفاع عن البرج والباب لكن العسكر اللى كانت معاهم نار الاغريق (Templar of Tyre, p.111/3)، قدروا يستولوا عليهم و اتدفقت قوات جيش الأشرف على شوارع عكا و حصل قتال عنيف بينهم وبين الصليبيين. إتقتل قائد فرسان المعبد " وليم اوف بوجيه " و حصله " ماثيو اوف كليرمونت " (Matthew of Clermont) و اتجرح قائد الاسبتاريه " جون فيلييه " جرح كبير فشالوه و حطوه فى سفيينته و قعد فيها.

إترفعت أعلام الأشرف و راياته على أسوار عكا، و فهم الملك هنرى إن الصليبيين ما لهمش قدره على مواجهة جيش الأشرف ، و إن عكا حا فى إيد الأشرف لا محاله فراح ناطط فى سفينته ، و رجع على قبرص ومعاه " جون فيلييه " قائد الاسبتاريه. الملك هنرى إتعرض بعد كده لنقد جامد ، و اتهموه بالجبن و التخاذل ، مع إن اللى عمله كان عين العقل ، لإنه لو قعد كان حا يتإسر او يتقتل و ده ملك مش قائد بس.

عمت عكا حالة فوضى كبيره و رعب هايل ، و جرى سكانها المذعورين لشط البحر عشان يشوفولهم مراكب تطلعهم من عكا . ما حدش يعرف بالظبط كام واحد منهم اتقتل على الأرض او بلعه البحر .بيقول لودولف اوف سوخيم ( و الكلام فيه مبالغه ) إن بتاع 160 ألف شخص اتقتلوا و إتأسروا فى عكا و حواليها، و إن 100 ألف قدروا يهربوا ، و ده مقابل مقتل 300 ألف من جيش الأشرف (Ludolph of Suchem, 268-272) وقدر شوية اغنيا من النبلا يهربوا من عكا فى مراكب واحد كاتلانى اسمه " روجر فلور " (Roger de Flor) ، و ده كان من فرسان المعبد و قائد للمرتزقه ، مقابل فلوس دفعوها له ، وقدر " روجر دو فلور " إنه يستغل الموقف و ابتز الاغنيا والنبيلات وكون ثروة ضخمه بسام العسلي، 121-120بيحكى لودولف اوف سوخيم إن : " لما عكا أوشكت على السقوط، أكتر من 500 نبيله متجوزين و مش متجوزين ، من بنات الملوك والأمرا ، نزلوا على شط البحر وهما شايلين فى صدورهم مجوهراتهم وصيغتهم من الدهب والأحجار الكريمه ، الغاليه جداً ، و بقوا يصرخوا بصوت عالى عشان يلاقوا بحار يرضى ينقلهم، ولو لحد عريانين ، لأرض أو جزيره أمان ، مقابل مجوهراتهم ، أو مقابل إنه يختار واحده منهم يتجوزها ". ( Ludolph of Suchem, 268-272)

قبل الليل ما يخيم مدينة عكا بقت فى إيد الأشرف خليل ، ماعادا حصن فرسان المعبد اللى كان مبنى على ساحل البحر فى الجهه الشماليه الغربيه .بسام العسلي، 121 أخد الأشرف خليل عكا بعد ماحاصرها 44 يوم المقريزى، السلوك، 2/224، و بعد ما قعد فيها الصليبيين 100 سنه بدأوها بمذبحة رهيبه (Runciman, p.53/3)استولى الصليبيين على عكا سنة 1104 ، و بعدين استرجعها صلاح الدين الأيوبى سنة 1187، و قعدت فى إيد المسلمين لغاية مااستولى عليها الملك الصليبى ريتشارد قلب الأسد سنة1191 و عمل فيها مدبحه.

 نهاية حصن فرسان المعبد 

بعد اسبوع إتفاوض السلطان خليل مع "بيتر دو سيفري" (Peter de Severy) رئيس حصن فرسان المعبد، و و اتفقوا على تسليم الحصن مقابل ان كل الناس اللى جواه يروحوا قبرص . لكن بعد وصول رجالة السلطان للحصن عشان يشرفوا إخلاءه وتسليمه عاكسوا الستات فى الحصن فغضب فرسان المعبد و انقضوا عليهم وقتلوهم وشالوا رايات الأشرف اللى كانت اتحطت على الحصن ، و استعدوا لتكميل القتال .(Templar of Tyre, 117/3)بسام العسلي،121ابن تغرى، 690 هـ

بالليل و الدنيا ضلمه، اتسلل " تيبالد جودين " (Theobald Gaudin) قائد فرسان المعبد الجديد من الحصن و راح على صيدا بفلوس الطايفة و معاه شوية محاربين.بسام العسلي، 122 تانى يوم راح " بيتر دو سيفرى " للأشرف خليل ومعاه شوية فرسان عشان يتفاوض من جديد ، فراح الأشرف قابض عليهم و أعدمهم على رجالته اللى اتقتلوا فى الحصن ، فلما شاف بقية الفرسان المتحاصرين فى الحصن اللى حصل لـ"بيتر دو سيفرى" و زمايله كملوا القتال.

يوم 28 مايو، بعد ما حفر المهندسين نقب تحت الحصن ، بعت الأشرف 1000 من العسكر عشان يستولوا على الحصن ، لكن و هما داخلين انهار عليهم و بكل الصليبيين اللى جواه و ماتوا كلهم، العسكر و الصليبيين.بيقول لودولف اوف سوخيم إن فرسان المعبد اللى كانو متحاصرين جوه خرموا فى حيطان برج الحصن عشان ينهار على عساكر الأشرف. ( Ludolphi, Rectoris Ecclesiæ Parochialis in suchem, p.46 )

 طرد الصليبيين من ساحل الشام 
تصغير|250px|قلعة فرسان المعبد فى صيدا

بعد السلطان الاشرف ما فتح عكا بعت قوات بقيادة الامير سنجر الشجاعى عشان يستولى على المدن الصليبيه على ساحل الشام ، فطلع على صور اللى هرب قائدها "ادم اوف كافران" (Adam of Cafran) على قبرص بمجرد ما شاف قوات الإستطلاع بتاعة الشجاعى ، فأخدها الشجاعى من مش قتال. و لما راح على صيدا استخبى فرسان المعبد فى حصنهم اللى كان على جزيره قرب الشط ، و قالهم زعيمهم "تيبالد جودين" ، اللى كان نقل قبلها ثروة الطايفه هناك من عكا ، انه حا يروح قبرص بالثروه و حا يبعتلهم مدد من هناك . و راح لكن عمره ما بعت حاجه ، و الظاهر نساهم ، فقعدوا يناوشوا قوات الشجاعى اللى محاصراهم لغاية ما قدروا فى ضلمة الليل يهربوا على طرطوس بعد ما شافوا قوات الشجاعى بتبنى كوبرى عشان توصل لهم.

بعد الشجاعى ما خد صيدا طلع على على بيروت اللى كانت مينا مهمه للصليبيين. سيدة بيروت " ايشيفا اوف ايبلين " (Eschiva of Ibelin) كانت فاكره انها مش فى الموضوع لإنها كانت عامله معاهدة هدنه مع السلطان قلاوون ابو الأشرف خليل ، و كانت بيروت فيها حاميه صليبيه صغيره. لما وصل الشجاعى بيروت طلب من قواد الحاميه يروحوا له ، فلما راحوا قبض عليهم فهربت الحاميه فى مراكب ، و أخد الشجاعى بيروت يوم 31 يوليه ، و امر الشجاعى بهدم قلاعها و حصونها عشان الصليبيين ما يلاقوش حاجه يتحاموا فيها لو رجعوا.

بعد بيروت اتاخدت حيفا بسهوله من مش مقاومه تذكر. و بعد حيفا راح الامير سيف الدين بلبان على طرطوس و حاصرها ، فهرب الصليبيين اللى كانو فيها على جزيرة أرواد اللى قدامها ، و أخد الامير بلبان طرطوس يوم 3 اغسطس و بعد كده أخد عثليت يوم 14 اغسطس.

بكده ضاعت من الصليبيين كل جيوبهم و معاقلهم على ساحل الشام و ما فضلش معاهم مش جزيرة أرواد اللى فضلت فى ايدهم اتناش سنه لغاية ما الأسطول المصرى حاصرها و أخدها من فرسان المعبد سنة 1302.

بعد خروج الصليبيين من ساحل الشام اتحولت قبرص لمعقل للصليبيين و ملوكها بقم أكتر المتحمسين لشن هجمات و حملات صليبيه جديده. ملك قبرص بالنسبه للصليبيين كان من الناحيه الاسميه " ملك بيب المقدس " . و بسبب التهديد ده قرر الأشرف خليل هد ساحل الشام عشان يبقى مهجور ما ينفعش الصليبيين فى حاجه لو فكروا يرجعوا.

دخل السلطان الأشرف دمشق و معاه أسرى الصليبين فى موكب كبير و خرجت كل الناس ، مسلمين و مسيحيين ، يستقبلوه و هما شايلين الشموع .العينى، 3/65 ، و رجع على مصر و دخل القاهره عاصمة ملكه وسط احتفالات كبيره و استقبله المصريين اللى جم القاهره من كل نواحى مصر برضه بالشموع. و بيوصف المؤرخ المقريزى الزينات اللى اتعملت فى القاهره بانها " لم يسمع بمثلها ".المقريزى،2 /226 دخل السلطان الاشرف من باب النصر و خرج من باب زويله، و معاه فرسانه و جيش مصر و هو راكب حصانه و معاه أسرى الصليبيين و رووس قتلاهم على حراب. و بعد ما زار تربة ابوه المنصور قلاوون طلع بحصانه قلعة الجبل وسط هتافات الناس على ارض مفروشه حرير. و فى قلعة الجبل انعم على الامرا ، و امر بإطلاق سراح الرسل الصليبيين اللى كانت عكا بعتتهم القاهره قبل ما يروح لهم ابن تغرى، 8/10

 نهاية الحلم الصليبى 
تصغير|250px|فرسان المعبد بيتحرقوا بالنار فى اوروبا

بخروج الصليبيين من عكا و ساحل الشام اتلقى الأوربيين صدمه ، و انتهى حلمهم اللى عملوا كل ما فى وسعهم عشان يحققوه على مدى قرنين ، و كلفهم رجاله و مبالغ طايله. بعد ضياع عكا من الصليبيين حاول بابا الكاثوليك " نيقولا الرابع " (Pope Nicholas IV) يعمل حاجه يرجع بيها مكانة و هيبة الصليبيين. اول ما وصله خبر فقدان عكا ، امر بتحميل عشرين سفينه بالمحاربين فى أنقونا و جنوا ، و بعتهم على قبرص (Templar of Tyre, p.121/3) لكن كل اللى قدرت تعمله المراكب دى ، اللى انضمت ليها سفن الملك هنرى ، هو غاره فاشله على حصن تركى على ساحل الأناضول  ، و غارة كر وفر على إسكندريه فى مصر بسام العسلي، 129 ، و مات البابا نيقولا سنة 1292 من مش ما يقدر يحقق أكتر من كده.

ملوك  اوروبا من جهتهم دخلوا فى صراعات و حروب بينهم و بين نفسهم ، زى الحرب اللى قامت بين فرنسا و انجلترا سنة 1293 ، و ما بقوش قادرين ينظموا حملات صليبيه جديده.

فرسان المعبد كانت نهايتهم مآساويه فى  اوروبا بعد ما اتورطوا فى مشاكل ماليه و خناقات ع الفلوس مع ملك فرنسا فيليب الرابع (Philip IV of France ) ، واتهمهم بابا الكاتوليك كليمينت الخامس (Pope Clement V) بالهرطقه ، و اتعملت فيهم عمايل وحشه ، و لعنتهم الكنيسه ، و استولت على ثرواتهم ، و اتحرقوا مع زعيمهم سنة 1314 و انتهى امرهم.

 فهرست وملحوظات 

 المراجع 
 ابن إياس : بدائع الزهور فى وقائع الدهور, تحقيق محمد مصطفى، الهيئة المصرية العامة للكتاب، القاهرة 1982
 ابن إياس : بدائع الزهور فى وقائع الدهور, مدحت الجيار (دكتور)، الهيئة المصرية العامة للكتاب, القاهرة 2007.
 ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005
 ابو الفداء : المختصر فى أخبار البشر ، القاهرة 1325هـ.
 بيبرس الدوادار ، زبدة الفكرة فى تاريخ الهجرة، جمعية المستشرقين الألمانية، الشركة المتحدة للتوزيع، بيروت 1998
 بدر الدين العينى: عقائد الجمان فى تاريخ اهل الزمان، تحقيق د. محمد محمد امين، مركز تحقيق التراث،الهيئة المصرية للكتاب، القاهرة 1987.
 جمال الدين الشيال (استاذ التاريخ الاسلامى) : تاريخ مصر الاسلامية، دار المعارف ، القاهرة 1966.
 محيى الدين بن عبد الظاهر : تشريف الايام والعصور فى سيرة الملك المنصور، تحقيق د. مراد كامل، الشركة العربية للطباعة والنشر، القاهرة 1961.
 المقريزى : السلوك لمعرفة دول الملوك ، دار الكتب, القاهرة 1996.
 المقريزى : المواعظ و الاعتبار بذكر الخطط و الاثار, مطبعة الادب, القاهرة 1968.
 قاسم عبده قاسم (دكتور) : عصر سلاطين المماليك - التاريخ السياسى و الاجتماعى, عين للدراسات الانسانية و الاجتماعية, القاهرة 2007.
 القلقشندى : صبح الأعشى فى صناعة الإنشا ، دار الفكر، بيروت.
 شفيق مهدى ( دكتور) : مماليك مصر و الشام, الدار العربية للموسوعات, بيروت 2008.
 بسام العسلى : الظاهر بيبرس و نهاية الحروب الصليبية القديمة، دار النفائس ، بيروت 1981.

 مراجع مش عربيه 
 Chronicles of the Crusades, Villehardouin and de Joinville, translated by Sir F. Marzials, Dover Publications 2007, ISBN 0-486-45436-3
 Runciman, Steven, A history of the Crusades 3. Penguin Books, 1987
 The Templar of Tyre, Chronicle (Getes des Chiprois), Published by Crawford, P., Ashgate Publishing. Ltd, Cyprus 2003. ISBN 1-84014-618-4
 Ludolph of Suchem, Description of the Holy Land and of the Way Thither, trans. Aubrey Stewart London: Palestine Pilgrims' Text Society, 1895. Reprinted in James Brundage, The Crusades: A Documentary History, Milwaukee, WI: Marquette University Press 1962
 Ludolphi, Rectoris Ecclesiæ Parochialis in suchem, de itinere Terræ Sanctæ,University of Michigan 1851
 ( أرنولد توينبى) Toynbee, Arnold J., Mankind and mother earth, Oxford university press 1976

تصنيف:تاريخ مصر المملوكيه
تصنيف:مماليك
تصنيف:حروب
فتح عكا
فتح عكا
تصنيف:حصارات عسكريه